Arbitrul George Găman va conduce la centru meciul Rapid - Farul Constanţa, care va avea loc, vineri, de la ora 20.30, în prima etapă din play-off-ul Superligii.
Găman va fi ajutat de Ciprian Danşa şi Bucsi Imre-Laszlo, în timp ce Horia Mladinovici va fi rezervă.
În Camera VAR se vor afla Kovacs Szabolcs şi Iuliana Demetrescu.
Observatori au fost desemnaţi Liviu Ciubotariu şi Marcel Vasile.
Primul meci al zilei de vineri, Universitatea Cluj - FC Botoşani, care se va juca de la ora 17.30, în prima etapă din play-out, va fi arbitrat de Andrei Moroiţă.
El va fi ajutat de Ionel Valentin Dumitru şi Stelian Slabu, în timp ce rezervă va fi Cristian Moldoveanu.
În Camera VAR se vor afla Bogdan Dumitrache şi Tunyogi Ferencz.
Observatori vor fi Marcel Savaniu şi Ioan Bogdan.